СЗО : Светът трябва да инвестира поне 100 млрд . долара в борбата с пандемията Ръководителят на организацията Тедрос Аданом Гебрейесус призова страните за още усилия в овладяването на коронавируса Светът трябва да похарчи поне 100 млрд . долара за нови инструменти за справяне с пандемията от коронавирус , заяви в четвъртък ръководителят на Световната здравна организация Тедрос Аданом Гебрейесус , цитиран от Ройтерс . От организацията посочват , че към момента по света са заразени над 20 , 69 млн . души , като близо 750 хил . са загиналите вследствие на заразата . По - рано тази седмица руският президент Владимир Путин обяви , че страната му е успяла да разработи ваксина срещу заразата . " Доколкото ми е известно , тази сутрин за пръв път в света е регистрирана ваксина срещу новата коронавирусна инфекция " , каза държавният глава , откривайки съвещание с членове на правителството . Лекарството , разработено от Института “ Гамалея ” в Москва , е получило одобрение от Министерството на здравеопазването , каза Путин . Ваксината позволявала постоянен имунитет , каза президентът и добави , че една от двете му дъщери вече е ваксинирана . Досега ваксината е тествана само на няколко души и одобрението на толкова ранен етап противоречи на международните критерии . В началото на август от СЗО предупредиха , че пандемията е криза на века , последиците от която ще се усетят през следващите десетилетия .